เช่นเดียวกับร้านกาแฟสีเขียวที่พบเจอได้ในทุกมุมเมือง The Coffee Club มอบประสบการณ์การรับประทานอาหารที่ยอดเยี่ยมในทุกสาขาที่เข้าไปใช้บริการ

สาขานี้ ตั้งอยู่ในทำเลทองของเชียงใหม่ ซึ่งก็คือตรงข้ามประตูท่าแพ และอยู่บนถนนเส้นที่มีการจัด Walking Street หรือถนนคนเดินในทุกๆ วันอาทิตย์

เมนูที่ทานประจำที่นี่คือ Spaghetti Spicy Bacon (ซึ่งครั้งหนึ่ง พนักงานเคยแนะนำด้วยความปราถนาดีว่า ควรสั่งเป็น Classic Carbonara หรือ Lemon Chilli Prawns เพราะได้ปริมาณเนื้อสัตว์มากกว่า) และ Iced Thai Tea ซึ่งทุกคนที่ได้เห็นรูปต่างพูดเป็นเสียงเดียวกันว่า "น่ากินมาก!"

แต่เหนือสิ่งอื่นใด ก็คือการบริการของพนักงาน ที่แม้บางครั้งจะเป็นการทำตาม pattern เช่น การพูดว่า "Enjoy your meal" หรือการบริการหนังสือพิมพ์ระหว่างรออาหาร แต่การไปตามอาหารให้ เมื่อลูกค้ารอนานเกินไป โดยไม่ต้องมีการร้องขอ ก็ทำให้รู้สึกอยากกลับไปอีกครั้ง เมื่อรู้สึกเหนื่อยจากการทำงาน แม้ว่าความประทับใจในรสชาติอาหารจะถูกกระทบจากการเปลี่ยนเชฟ เมื่ออาทิตย์ที่ผ่านมา